Nóg 'n vertraging in baba-porno-saak | Maroela Media
Nóg 'n vertraging in baba-porno-saak
WAARSKUWING: Die inhoud van hierdie berig is nie geskik vir kinders of sensitiewe lesers nie.
Die saak teen 'n man van Plettenbergbaai wat twee jaar gelede in hegtenis geneem is in verband met 'n internasionale babapornografie-netwerk, is Vrydag weer vertraag in die Knysna-streekshof.
Die 38-jarige rekenaaringenieur, wie se naam nie bekend gemaak kan word tot hy gepleit het nie, is op 13 Januarie 2015 in hegtenis geneem toe internasionale polisiebeamptes op sy strandhuis toegeslaan het. Die beamptes het na bewering beslag gelê op lêers met duisende foto's en video's van gewelddadige aanrandings en internetadresse van meer as 300 ander beweerde pedofiele.
Hy moes in die Knysna-streekshof verskyn ná 'n reeks kwessies wat die klagstaat betref, maar die saak is tot 7 Februarie uitgestel, omdat hy nie opgedaag het nie. Sy prokureur, Carl Jeppe, het gesê sy kliënt is siek.
Die saak is onlangs byna van die rol geskrap oor kwessies met die klagstaat. Die hof is in Oktober in kennis gestel dat die direkteur van openbare vervolging daarop aangedring het dat die man vir elk van die 179 000 foto's individueel aangekla moet word en dat elke foto in die klagstaat beskryf moes word. Daar is beraam dat die proses ongeveer drie maande sou duur.
Jeppe het versoek dat die saak van die rol geskrap moet word, aangesien hy van mening is die staat het meer as genoeg tyd om die klagstaat voor te berei. Ondanks sy pogings, is die uitstel egter goedgekeur en die staatsaanklaerspan het só goed gevorder, dat die saak teen 30 November na 27 Januarie uitgestel is.
Die man is die eerste Suid-Afrikaner wat in hegtenis geneem is as deel van Cloud 9, 'n operasie deur Suid-Afrikaanse en Belgiese polisiebeamptes om 'n kinderpornografiekring te stuit. Die kring word gekoppel met 'n ontmoetingsplek op die internet vir pedofiele wat spesifiek fokus op die seksuele mishandeling van babas. Van die foto's sluit die marteling en moord in van babas wat maar net 'n paar dae oud is.
Lees alle vorige berigte oor Operasie Cloud 9 op Maroela Media.
Operasie Cloud 9
Onnie skuldig bevind ná leerling swanger word
Nóg slegte nuus vir motoriste in Februarie
Hier loop honderde sulke pedofiele rond omdat ek vir n feit weet die slagoffers hulle nie wil aankla. Dit laat hulle toe om met hulle duiwels streke aan te gaan
Ek het nie woorde nie. Hoe kan mens dit oor jou hart kry om 'n onskuldige baba dit aan te doen. ????????